**מכרז פומבי מס' 05/2016**

**מכרז למימון, תכנון, הקמה, מסירה ותחזוקה של מתקנים לייצור חשמל בטכנולוגיית PV (פוטו –וולטאית) ע"פ הסדרת מונה נטו**

1. החברה הכלכלית ללוד בע"מ (להלן: "החברה"), מזמינה בזאת מציעים העומדים בתנאי המכרז להגיש הצעות לצורך מימון, תכנון, הקמה, מסירה ותחזוקה של מתקנים לייצור חשמל בטכנולוגיה PV (פוטו - וולטאי) ע"פ הסדרת מונה נטו בשטחי מבני ציבור וחינוך אשר בתחום שיפוטה של עיריית לוד, אשר לחברה יש זכויות שימוש בהם.
2. ניתן לעיין במסמכי המכרז, לרבות תנאי הסף, ללא תשלום החל מיום 25.09.2016 במשרדי החברה ברח' אבא הלל סילבר 12 לוד (בניין סודקסו קומה 3) ו/או באתר עיריית לוד בכתובת [www.lod.muni.il](http://WWW.LOD.MUNI.IL)
3. על מנת להשתתף במכרז יש צורך לרכוש את מסמכי המכרז החל מיום 25.09.2016 ועד ליום 08.11.2016 תמורת 2000 ₪ בתוספת מע"מ (שלא יוחזרו בשום מקרה) בימים א'-ה' בין השעות 08:30 ועד 16:00 (ובמהלך חוהמ"ס בתיאום מראש) במשרדי החברה, בכתובתם לעיל.
4. מפגש מציעים, שהינו תנאי סף מחייב ע"מ להשתתפות במכרז יתקיים ביום ב' בתאריך 25.09.2016 בשעה 10:00 במשרדי החברה.
5. על המשתתף לצרף להצעתו ערבות בנקאית בסך של 150,000 ש"ח אשר תהיה בתוקף עד לתאריך

31.12.2016 וזאת להבטחת קיום התחייבויותיו בהתאם להצעתו.

1. את ההצעות בצירוף הערבות הבנקאית ויתר המסמכים כנדרש בתנאי המכרז יש להגיש ב-2 עותקים במסירה ידנית בלבד, במעטפה סגורה נושאת ציון "מכרז פומבי מס' 05/2016", לתיבת המכרזים שתוצב במשרדי החברה עד ולא יאוחר מיום 10.11.2016 בשעה 14:00.
2. אין החברה מתחייבת לקבל את ההצעה הזולה ביותר או כל הצעה שהיא.
3. החברה תבחר בהצעה הזוכה בהתאם לתנאים הקבועים במסמכי המכרז.
4. בכל מקרה של סתירה בין האמור במודעה זו לבין האמור במסמכי המכרז שירכשו ע"י המציעים (לרבות אך לא למעט, הזמנה להציע הצעות ו/או הסכם ההתקשרות על כל המסמכים והנספחים המצורפים להם), יגבר האמור במסמכי המרכז שירכשו ע"י המציעים.
5. לפרטים נוספים, רכישה והבהרות ניתן ליצור קשר עם החברה הכלכלית בטלפון 076-5391400 או במייל office@calcalitlod.co.il

בן מיוסט, עו"ד

מנכ"ל